wannaphong/clean_thaiwikipedia huggingface dataset:
# ซีซาร์ โรเมโร
พันจ่าโท ซีซาร์ ฆูลิโอ โรเมโร (;15 กุมภาพันธ์ ค.ศ. 1907 – 1 มกราคม ค.ศ. 1994) เป็น นักแสดงชาวอเมริกัน มีผลงานการแสดงทั้งทางภาพยนตร์และละครโทรทัศน์

โรเมโร เป็นที่รู้จักอย่างกว้างขวางจากการรับบทโจ๊กเกอร์ ซึ่งนับได้ว่าเป็นนักแสดงคนแรกที่รับบทบาทนี้ในภาพยนตร์
# วัดสกุณาราม (จังหวัดอ่างทอง)
วัดสกุณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลไชโย อำเภอไชโย จังหวัดอ่างทอง ที่ดินตั้งวัดมีเนื้อที่ 26 ไร่ 2 งาน 15 ตารางวา มีที่ธรณีสงฆ์ จำนวน 1 แปลง เนื้อที่ 13 ไร่ 3 งาน 8 ตารางวา 

วัดสกุณาราม หรือชาวบ้านเรียกว่า วัดนก ตั้งวัดเมื่อ พ.ศ. 2416 ได้รับพระราชทานวิสุงคามสีมาเมื่อวันที่ 11 กุมภาพันธ์ พ.ศ. 2517 เป็นวัดเก่าแก่สมัยอยุธยาแต่ได้ถูกทิ้งร้างจนได้รับการบูรณะอีกครั้ง วัดมีกรุพระเครื่องชื่อดังโดยหลวงปู่เฟื่อง อดีตเจ้าอาวาส สร้างขึ้นมาเมื่อประมาณ พ.ศ. 2460–2470 ยังมีพระเกจิอาจารย์เลื่องนามอีกรูปหนึ่งคือ หลวงพ่อทอง เป็นพระลูกวัด

อาคารเสนาสนะที่สำคัญ ได้แก่ อุโบสถ กว้าง 7.30 เมตร ยาว 25.76 เมตร เป็นอาคารคอนกรีตเสริมเหล็กทรงไทยโบราณ ชั้นเดียวแต่ยกสูงพื้นสูง กุฏิสงฆ์ จำนวน 14 หลัง เป็นอาคารไม้ 4 หลัง ครึ่งตึกครึ่งไม้ 10 หลัง วิหาร กว้าง 6.65 เมตร ยาว 12.95 เมตร หอสวดมนต์ กว้าง 9.38 เมตร ยาว 15.52 เมตร เป็นอาคารไม้คอนกรีตเสริมเหล็ก เป็นอาคารคอนกรีตเสริมเหล็ก สร้างเมื่อ พ.ศ. 2547 ศาลาอเนกประสงค์ กว้าง 12.35 เมตร ยาว 25.50 เมตร เป็นอาคารคอนกรีตเสริมเหล็ก ศาลาบำเพ็ญกุศล จำนวน 1 หลัง ปูชนียวัตถุที่สำคัญ ได้แก่ พระประธานประจำอุโบสถ ปางมารวิชัย ขนาดหน้าตักกว้าง 82 นิ้ว สูง 103 นิ้ว พระประธานประจำศาลาการเปรียญ ปางมารวิชัย ขนาดหน้าตักกว้าง 27 นิ้ว สูง 39 นิ้ว วิหารประดิษฐานรูปหล่อหลวงปู่แก้ว หลวงปู่เฟื่อง อยู่ในวิหาร มีพระพุทธรูปปางต่าง ๆ ประดิษฐานอยู่ในศาลาอเนกประสงค์และศาลาการเปรียญ
# กุลเทวดา
กุลเทวดา , หรือ กุลไทวัม  เป็นเทพารักษ์บรรพชนในศาสนาฮินดูและศาสนาเชน กุลเทวดามักเป็นสิ่งเคารพบูชาของบุคคลหนึ่ง ๆ (ภักติ) และได้รับการบูชาร้องขอให้ปกปักรักษาตระกูล (กุล), โคตร, ครอบครัวและลูกหลาน ไม่ให้เผชิญกับความโชคร้ายหรืออันตราย กุลเทวดาต่างไปจาก อิษฏเทวดา (เทพารักษ์ส่วนตัว) และครามเทวดา (เทพารักษ์ประจำหมู่บ้าน)

กุลเทวดา ประกอบขึ้นจากคำว่า กุล แปลว่า ตระกูล และ เทวดา หมายถึงเทวดา รวมกันจึงหมายถึง เทวดาประจำตระกูล บางครั้งกุลเทวดาบุรุษจะเรียกว่า กุลเทวะ ส่วนสตรีเรียกว่า กุลเทวี
# อัฏฏิฆนะรี
อัฏฏิฆนะรี (ชื่อเต็ม: อะบู อับดุลลอฮ์ มุฮัมมัด อิบน์ มาลิก อัลมุรรี อัฏฏิฆนะรี อัลฆ็อรนาฏี ; มีชีวิตอยู่ในปี ค.ศ. 1075-1118) เป็นนักปฐพีวิทยา นักพฤกษศาสตร์ กวี นักเดินทาง และแพทย์มุสลิมชาวอันดาลูซิอา อัฏฏิฆนะรีได้เขียนบทความเกี่ยวกับพืชไร่ที่เรียกว่า ซุฮ์เราะตุลบุสตาน วะนุซฮะตุลอัษฮาน  ในหนังสือ อัฏฏิฆนะรีอธิบายการเดินทางของเขาไปยังตะวันออกกลางและได้แบ่งปันข้อสังเกตเกี่ยวกับการเกษตรและหัวข้ออื่น ๆ 

อัฏฏิฆนะรีเดินทางบ่อยและเขียนเกี่ยวกับการผจญภัยของเขาในหนังสือของเขา เขาเยี่ยมไปหลายที่รวมทั้งเมืองต่าง ๆ ในอัลอันดะลุส; ซาเล, ประเทศโมร็อกโก; ก็อลอัตบะนีฮัมมาด, ประเทศแอลจีเรีย และอียิปต์ เขายังไปที่ฮิญาซ ประเทศซาอุดีอาระเบีย และดำเนินในพิธีฮัจญ์ ในงานเขียนของเขา เขาบรรยายสิ่งที่เขาเห็นในแต่ละแห่ง สำหรับตัวอย่าง เขาเขียนเกี่ยวกับระยะเวลาที่ต้นไม้เติบโตในอียิปต์และบ่อน้ำอับราฮัมในปาเลสไตน์ถูกขุดอย่างไร

 ประวัติ 
อัฏฏิฆนะรี เกิดในตระกูลของบะนูมุรเราะฮ์ ในวัยเล็กๆ หมู่บ้านที่หายไปของฏิฆนัรตั้งอยู่ระหว่างที่มีอยู่อัลโบโลเตและมาราเซนา ในจังหวัดกรานาดา อัลอันดะลุส (สเปนสมัยใหม่) ไม่ทราบปีเกิดและเสียชีวิตของเขา แต่เขามีชีวิตอยู่ระหว่างปี ค.ศ. 1075 ถึง ค.ศ. 1118

อัฏฏิฆนะรีเป็นนักวรรณกรรมและกวีที่อาศัยอยู่ในสมัยราชวงศ์ซีริดภายใต้อับดุลลอฮ์ อิบน์ บุลุกกีน เขาเป็นหนึ่งในหลายบุคลิกจากกรานาดาที่ย้ายไปที่ฏออิฟะฮ์แห่งอัลเมรีอา น่าจะเป็นเพราะความไม่เห็นด้วยกับผู้ปกครอง เขาเป็นส่วนหนึ่งของกลุ่มกวีนักวิทยาศาสตร์ในราชสำนักของบะนูศุมาดิห์ ในสวนของพระราชวังอัศศุมาดิฮียะฮ์ เขาทำการทดลองทางการเกษตรประเภทต่าง ๆ

อัฏฏิฆนะรีได้ย้ายไปที่เซบิยาหลังจากที่ชาวอัลโมราวิดพิชิตกรานาดาและได้ศึกษาต่อที่นั่นในปี ค.ศ. 1100 ในเซบิยา เขาเป็นส่วนหนึ่งของกลุ่มนักปฐพีวิทยาและนักพฤกษศาสตร์ของอิบน์ บัศศอล

อัฏฏิฆนะรีไปต่างเมืองในอัลอันดะลุส แอฟริกาเหนือและตะวันออก เนื่องจากเขาถูกกล่าวถึงว่าเป็นอัลฮัจญ์ อัลฆัรนะฏีในตำราพืชไร่ขงอิบน์ อัลเอาวาม เป็นไปได้ว่าเขาจะทำฮัจญ์ในบางจุด ต่อมาหลังจากไปสถานที่ต่าง ๆ ในแอฟริกาเหนือและตะวันออก เขากลับมาที่อัลอันดะลุสและจะอาศัยอยู่ในกราดานาและเซบิเลอย่างสลับกัน

เขาเขียนบทความเกี่ยวกับพืชไร่เรื่องชื่อว่า ซุฮ์เราะตุลบุสตาน วะนุซฮะตุลอัษฮาน  เพื่อเจ้าชายตะมีมแห่งอัลโมราวิด พระโอรสของยูซุฟ อิบน์ ตาชฟีน เจ้าชายตะมีมเป็นผู้ว่าราชการจังหวัดของกรานาดาและผู้อุปถัมภ์ของอัฏฏิฆนะรีและนักปฐพีวิทยาและนักพฤกษศาสตร์อื่นๆ

ในคำอธิบายของเอ็กซ์ปีราซีออน การ์ซีอา ซันเชซของอัฏฏิฆนะรี เธอวาดภาพเขาเป็นนักเขียนที่ดีด้วยแบบสั้นและเรียบง่าย แม้ว่าเธอจะมีเพียงเศษเสี้ยวของบทกวีและร้อยแก้วของเขา เธอเชื่อว่าสิ่งเหล่านี้เป็นเครื่องบ่งชี้ความสามารถในการเขียนของเขาได้ดี เธอยังแนะนำว่าเขาอาจจะเป็นหมอ ขึ้นอยู่กับความรู้โดยละเอียดของยาที่แสดงในตำราของเขา แต่เธอไม่มีหลักฐานแน่ชัดว่าเขาเคยฝึกทักษะนี้มาก่อน

อิบน์ บัสซาม และอิบน์ อัลเคาะฏีบมีทั้งเขียนบทกวีเกี่ยวกับอัฏฏิฆนะรีในสมัยของเขา

อัฏฏิฆนะรีเสียชีวิตที่กรานาดาและฝังอยู่ที่นั่น เขาสั่งว่าให้เขียนไว้บนหลุมฝังศพของเขาว่า:
# ผู่หนิง
ผู่หนิง ในภาษาจีนกลาง  หรือ โผวเล้ง ในภาษาแต้จิ๋ว (เพ็งอิม:) เป็นนครระดับอำเภอที่อยู่ภายใต้การปกครองของนครระดับจังหวัดเจียหยาง (เก๊กเอี๊ย) ตั้งอยู่ทางตะวันตกเฉียงใต้ของมณฑลกวางตุ้ง ประเทศจีน นครผู่หนิงมีฐานะเป็นนครระดับกิ่งจังหวัดด้วย ซึ่งมีอำนาจในการบริหารด้านเศรษฐกิจเทียบเท่ากับนครระดับจังหวัด普宁市人民政府：发展概况 

นครผู่หนิงมีประชากรตามทะเบียนราษฎร์ประมาณ 2,508,900 คน ทำให้เป็นนครระดับอำเภอที่มีประชากรตามทะเบียนราษฎร์มากที่สุดในประเทศจีน ในจำนวนนี้เป็นประชากรที่อยู่อาศัยในตัวเมืองประมาณ 581,900 คน นอกจากนี้ ผู่หนิงยังเป็นถิ่นฐานบรรพบุรุษของชาวจีนโพ้นทะเลจำนวนมาก

อำเภอผู่หนิงก่อตั้งขึ้นเมื่อ ค.ศ. 1563 ในสมัยราชวงศ์หมิง (รัชศกจักรพรรดิเจียจิ้งปีที่ 42) อำเภอผู่หนิงได้รับการจัดตั้งให้เป็นนครระดับอำเภอเมื่อ ค.ศ. 1993

นครผู่หนิงแบ่งการปกครองออกเป็น 7 แขวง (ใจกลางเมือง), 18 เมือง (เมืองรอบนอก), และ 1 ตำบล (พื้นที่ชนบท)

 ภูมิอากาศ
# อาร์ทิมิส 1
อาร์ทิมิส 1 (อังกฤษ: Artemis 1) เป็นภารกิจแรกในโครงการอาร์ทิมิส ที่มีการนำส่งขึ้นในเดือนพฤศจิกายน ปี 2022 เป็นเที่ยวบินแรกของจรวดขนส่งขนาดใหญ่ สเปซลอนช์ซิสเตม (SLS) พร้อมด้วยยานโอไรออน ภารกิจอาร์เทมิส 1 ถือเป็นจุดเริ่มต้นของการกลับไปสำรวจดวงจันทร์ หลังจากโครงการอะพอลโลกว่า 47 ปี ภารกิจมีจุดประสงค์หลักคือทดสอบความปลอดภัยของยานโอไรออน  เพื่อให้พร้อมสำหรับภารกิจอาร์ทิมิส 2 ที่เป็นภารกิจแบบมีลูกเรือในเดือนเมษายน ปี 2025   

อาร์ทิมิส 1 มีการนำส่งขึ้นในวันที่ 16 พฤศจิกายน 2022 จากฐานส่งจรวด 39B ศูนย์อวกาศเคเนดี และกลับเข้าสู่ชั้นบรรยากาศโลกและลงจอดที่มหาสมุทรแปซิฟิก ในวันที่ 12 ธันวาคม 2022

 ระเบียงภาพ
# เรดีฟอร์เลิฟ (เพลงแบล็กพิงก์)
"เรดีฟอร์เลิฟ"  เป็นซิงเกิลประชาสัมพันธ์ของเกิร์ลกรุปเกาหลีใต้ แบล็กพิงก์ ซึ่งร่วมมือกับวิดีโอเกมแบตเทิลรอยัล พับจีโมบายล์ ถูกเผยแพร่เป็นมิวสิกวิดีโอแอนิเมชันบนยูทูบเมื่อวันที่ 29 กรกฎาคม 2022 และยังรวมอยู่ในอัลบั้มชุดที่สอง บอร์นพิงก์

 เบื้องหลังและการเผยแพร่ 
เมื่อวันที่ 12 กรกฎาคม 2022 วายจีเอนเตอร์เทนเมนต์เปิดเผยว่าแบล็กพิงก์จะจัดคอนเสิร์ตเสมือนจริงในเกม พับจีโมบายล์ ตั้งแต่วันที่ 22 ถึง 30 กรกฎาคม ประกอบด้วยการแสดงเพลงฮิตของวง ตลอดจนแทร็กพิเศษ ซึ่งจะแสดงตัวอย่างภายในงานเป็นครั้งแรก ก่อนถูกเผยแพร่นั้น มีฉากหนึ่งในสารคดีของแบล็กพิงก์ชื่อ แบล็กพิงก์: ไลต์อัพเดอะสกาย (2020) แสดงสมาชิกอยู่ในกระบวนการบันทึกของเพลงนี้ ในวันที่ 24 กรกฎาคม โปสเตอร์ทีเซอร์ถูกอัปโหลดไปยังบัญชีสื่อสังคมอย่างเป็นทางการของพับจีโมบายล์และแบล็กพิงก์ โดยยืนยันวันเผยแพร่เพลงเป็นวันที่ 29 กรกฎาคม ต่อมาวันที่ 27 กรกฎาคม พับจีโมบายล์ ได้อัปโหลดภาพทีเซอร์รายบุคคลและแบบกลุ่มบนบัญชีสื่อสังคมของพวกเขา โดยแต่ละภาพเป็นอวตารเอไอ พื้นหลังทีเซอร์ของสมาชิกแต่ละคนสอดคล้องกับสีของดอกไม้ในหน้าปกเพลง เพลงถูกเผยแพร่เฉพาะมิวสิกวิดีโอแอนิเมชันบนยูทูบเมื่อวันที่ 29 กรกฎาคม 2022 ต่อมามีการยืนยันว่าเพลงถูกรวมอยู่ในอัลบั้มชุดที่สอง บอร์นพิงก์ ซึ่งวางจำหน่ายในวันที่ 16 กันยายน 2022 ด้วย

 ผู้มีส่วนร่วมทำเพลง 
ดัดแปลงจากตอนจบ แบล็กพิงก์: ไลต์อัพเดอะสกาย
 แบล็กพิงก์เสียงร้อง
 เท็ดดี พักเขียนเพลง
 กูชเขียนเพลง
 24เขียนเพลง
 วีวีเอ็นเขียนเพลง
 เบกกา บูมเขียนเพลง

 ชาร์ต 
+ ตำแหน่งชาร์ตของ "เรดีฟอร์เลิฟ" ชาร์ต (2022) ตำแหน่งสูงสุด โกลบอล 200 (บิลบอร์ด) 196 มาเลเซีย (บิลบอร์ด) 21 เวียดนาม (ฮอต 100) 3
# เมดร็อกซีโพรเจสเทอโรนอะซีเทต
เมดร็อกซีโพรเจสเทอโรนอะซีเทต (อักษรโรมัน: Medroxyprogesterone acetate; MPA) หรือในรูปสำหรับฉีดเรียก ดีโป เมดร็อกซีโพรเจสเทอโรนอะซีเทต (อักษรโรมัน: depot medroxyprogesterone acetate; DMPA) เป็นยาฮอร์โมนชนิดโพรเจสติน ใช้เพื่อคุมกำเนิดและใช้รักษาฮอร์โมนหลังหมดประจำเดือน ยานี้ยังใช้ในการรักษาบรรเทาโรคเยื่อบุมดลูกเจริญผิดที่, เลือดออกจากมดลูกผิดปกติ, ชายผิดเพศ และในการรักษามะเร็งบางชนิด ยานี้มีทั้งแบบเดี่ยวหรือแบบผสมกับอีสโตรเจน ยานี้สามารถใช้โดยการทาน, อมใต้ลิ้น หรือโดยฉีดเข้าทางกล้าม หรือ ใต้ผิวหนัง

ผลข้างเคียงที่พบได้บ่อยของยานี้คือระดูผิดปกติ เช่น ขาดระดู, ปวดท้อง, และปวดศีรษะ ผลข้างเคียงที่รุนแรงของยา เช่น กระดูกพรุน, เลือดจับตัวกัน, แพ้ยา และโรคของตับ ยานี้ไม่แนะนำให้ใช้หากตั้งครรภ์ เนื่องจากจัดเป็นสารก่ออันตรานต่อทารกในครรภ์ MPA เป็นสารสังเคราะห์พวกโพรเจสโตเจน ซึ่งทำหน้าที่จับและกระตุ้นตัวรับโพรเจสเตอโรน ซึ่งเป็นเป้าหมายชีวภาพของฮอร์โมนโพรเจสเตอโรน นอกจากนี้ยังมีฤทธิ์อันโดรเจนิกและกลูโคคอร์ติคอยด์เบา ๆ เนื่องจากฤทธิ์โพรเจสโตเจนนี้ MPA ส่งผลให้มีการลดการหลั่งโกนาโดโทรพินและกดระดับฮอร์โมนเพศ ยานี้ใช้คุมกำเนิดได้เนื่องจากไปป้องกันการออวูเลท
# วัดน้อมประชาสรรค์
วัดน้อมประชาสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชะแมบ อำเภอวังน้อย จังหวัดพระนครศรีอยุธยา  มีเนื้อที่ 16 ไร่ 3 ตารางวา

วัดน้อมประชาสรรค์ตั้งวัดเมื่อวันที่ 21 มกราคม พ.ศ. 2517 โดยมีนางน้อม ตามสกุล บริจาคที่นาให้เป็นที่สร้างวัด และได้รับอนุญาตให้สร้างเป็นวัดวันที่ 25 มิถุนายน พ.ศ. 2516 และตั้งชื่อว่า "วัดน้อมประชาสรรค์" ตามชื่อและนามสกุลของผู้บริจาค ได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2521 เขตวิสุงคามสีมากว้าง 25 เมตร ยาว 40 เมตร

อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2511 สร้างด้วยไม้ ศาลาการเปรียญสร้างด้วยคอนกรีต เมื่อ พ.ศ. 2519 หอสวดมนต์สร้างด้วยไม้ เมื่อ พ.ศ. 2517 กุฏิสงฆ์จำนวน 9 หลัง เป็นอาคารไม้ หอระฆัง ศาลาธรรมสังเวช และศาลาท่าน้ำ ปูชนียวัตถุที่สำคัญ ได้แก่ พระประธานในอุโบสถ ขนาดพระเพลากว้าง 60 นิ้ว พร้อมด้วยอัครสาวก ที่ศาลาการเปรียญ มีพระประธาน 2 องค์ ที่หอสวดมนต์มี 3 องค์

ใน พ.ศ. 2565 วัดเริ่มมีชื่อเสียงจากการที่ลูกศิษย์วัดนิยมไปอาบน้ำมนต์กับพระครูสมุห์ตะวัน อิทฺธิโชโต (พระอาจารย์แจ้)
# วัดโฆสิตาราม (จังหวัดชัยนาท)
วัดโฆสิตาราม เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางขุด อำเภอสรรคบุรี จังหวัดชัยนาท มีเนื้อที่ 35 ไร่

วัดโฆสิตาราม แต่เดิมเป็นวัดร้างชื่อว่า วัดขวิด ตั้งอยู่ในป่า มีกุฎิสองหลัง หลังคามุงแฝก พอประชุมปั้นหยามุงแฝกเช่นกัน เหตุที่ชื่อวัดขวิด เพราะเนื่องจากทำเลเป็นที่ดอนและมีต้นมะขวิดขึ้นอยู่ แต่ชาวบ้านผู้มีอาวุโสเรียกว่า วัดบ้านแค ตามชื่อของหมู่บ้านคือบ้านแค ต่อมาในสมัยหลวงพ่อกวยเป็นเจ้าอาวาส ท่านจึงได้เปลี่ยนชื่อมาเป็นวัดโฆสิตาราม สันนิษฐานว่าหลวงพ่อกวยท่านคงมีแรงบันดาลใจมาจากการที่ท่านได้สร้างพระพิมพ์ซึ่งมีรูปแบบเหมือนกับของสมเด็จพระพุฒาจารย์ (โต พฺรหฺมรํสี) วัดระฆังโฆสิตาราม จากข้อมูลของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2360 ได้รับพระราชทานวิสุงคามสีมาเมื่อวันที่ 1 กรกฎาคม พ.ศ. 2517

อุโบสถสร้างราว พ.ศ. 2518 มีงานผูกพัทธสีมาฝังลูกนิมิตเมื่อ พ.ศ. 2521 วัดมีหลวงพ่อโตเป็นพระพุทธรูปศักดิ์สิทธิ์ปูนปั้นประจำวัด พระพุทธเจ้าในวิหาร ที่ฐานวิหารเขียนไว้ว่า สร้างเมื่อ พ.ศ. 2473 ปัจจุบันวิหารเก่าที่ด้วยมุงสังกะสีนั้น ทางวัดได้ทำการบูรณะใหม่แล้ว โดยสร้างวิหารใหม่ครอบองค์หลวงพ่อโต นอกจากนั้นวัดยังมีสระน้ำศักดิ์สิทธิ์ คนนิยมเอาน้ำไปทำน้ำมนต์ ดินก็เอาไปสร้างพระ เป็นสระที่หลวงพ่อกวยขุดและลงอาถรรพ์ไว้ สระนี้สมัยก่อนหลวงพ่อจะเอาพระเครื่อง เละแม่พิมพ์พระบางแบบทิ้งลงไป เพื่อให้ศักดิ์สิทธิ์

รายนามเจ้าอาวาส
 หลวงพ่อกวย ชุตินธโร เจ้าอาวาสรูปที่ 6 พ.ศ. 2491 ถึง 2522
 พระอธิการสำรวย อัคคฺปญฺโญ เจ้าอาวาสรูปที่ 7 พ.ศ. 2522 ถึง 2535
 พระครูโฆสิตพัฒนคุณ (บุญยัง ฐานวโร) พ.ศ. 2535 ถึง ปัจจุบัน
# วัดพานิชวนาราม
วัดพานิชวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัดสิงห์ อำเภอวัดสิงห์ จังหวัดชัยนาท ปัจจุบันพระมหาฉัตรชัย ฉตฺตชโย ดำรงตำแหน่งเจ้าอาวาส

วัดพานิชวนารามสร้างขึ้นเมื่อ พ.ศ. 2389 ปลายแผ่นดินพระบาทสมเด็จพระนั่งเกล้าเจ้าอยู่หัว ต่อมาได้กลายเป็นวัดร้าง และได้กลับมาเป็นวัดขึ้นอีกครั้งเมื่อนายสำปั้น พานิชกุล ได้ซื้อที่ดินเพื่อสร้างเสนาสนะ พร้อมกับถวายความอุปถัมภ์ตลอดมา ตั้งชื่อวัดว่า วัดป่าธัญญาผล มีความหมายว่าวัดป่าข้าวเปลือก จนเมื่อ พ.ศ. 2469 พระเจริญอรุณศักดิ์ นายอำเภอวัดสิงห์ เห็นว่านายสำปั้น พานิชกุล ได้ทำนุบำรุงวัดด้วยดีตลอดมา จึงได้เปลี่ยนนามวัดเสียใหม่เป็น วัดป่าพานิชกุล เพื่อเป็นเกียรติคุณ ต่อมาทางวัดได้เปลี่ยนชื่อใหม่เป็น "วัดพานิชวราราม" ได้รับพระราชทานวิสุงคามสีมา เมื่อวันที่ 23 เมษายน พ.ศ. 2471 

วัดมีปูชนียวัตถุที่สำคัญคือ หลวงพ่อขาว เป็นพระพุทธรูปปางมารวิชัย ประดิษฐานอยู่ที่ศาลาข้างอุโบสถ มีประวัติว่ามีการล้างป่าช้าเพื่อใช้ในเนื้อที่ในการสร้างวัด และได้ฌาปนกิจศพเหล่านั้นแล้วจึงนำเถ้าอัฐิมาสร้างเป็นองค์พระจึงได้ชื่อว่าหลวงพ่อขาว
# วัดดอนตลุง
วัดดอนตลุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะพลับพลา อำเภอเมืองราชบุรี จังหวัดราชบุรี ปัจจุบันมีพระครูศาสนกิจจานุโยคเป็นเจ้าอาวาส

จากการสัมภาษณ์หลวงตาชื่น พระวัดดอนตลุง เล่าว่า บริเวณดอนตลุงนี้แต่เดิมเรียกว่า ดอนถลุงเนื่องจากเป็นสถานที่ถลุงแร่ และวัดดอนตลุงนี้สร้างในสมัยพระบาทสมเด็จพระจุลจอมเกล้าเจ้าอยู่หัว โดยสมเด็จเจ้าพระยาบรมมหาศรีสุริยวงศ์ (ช่วง บุนนาค) เป็นผู้สร้างเป็นวัด ตั้งวัดเมื่อ พ.ศ. 2400 ได้รับพระราชทานวิสุงคามสีมาเมื่อวันที่ 22 มกราคม พ.ศ. 2550

อาคารเสนาสนะและถาวรวัตถุที่สำคัญ ได้แก่ อุโบสถอาคารก่ออิฐถือปูนทรงสี่เหลี่ยมผืนผ้า หลังคาเครื่องไม้มุงกระเบื้องว่าว ไม่มีช่อฟ้าใบระกาหางหงส์ ใบเสมา ประดิษฐานอยู่โดยรอบอุโบสถ ลักษณะเป็นเสมาขนาดเล็กทำจากหินแกรนิต เจดีย์ตั้งอยู่ด้านหน้าอุโบสถ ลักษณะเป็นเจดีย์ทรงระฆัง ฐานด้านล่างมีระเบียงล้อมรอบ ถัดขึ้นไปเป็นฐานบัวกลม และชั้นมาลัยลูกแก้วรองรับองค์ระฆังทรงกลม ขนาดใหญ่
# ตำบลหันตรา
ตำบลหันตรา เป็นตำบล และทุ่งในอำเภอพระนครศรีอยุธยา จังหวัดพระนครศรีอยุธยา

 ประวัติศาสตร์ 
ตำบลหันตราเป็นสถานที่ทางประวัติศาสตร์ตั้งชื่อตามทุ่งที่มีชื่อเดียวกัน เดิมเรียกว่า "ทุ่งอุทัย" และยังเป็นที่ประสูติของ สมเด็จพระบรมไตรโลกนาถ พระมหากษัตริย์องค์ที่ 8 แห่งอาณาจักรอยุธยา และรัชกาลที่ 5 แห่งราชวงศ์สุพรรณภูมิ ในปี พ.ศ. 1974

แม่น้ำป่าสัก ไหลผ่านอำเภอนครหลวง ไหลเรื่อยไปจนถึงตัวเมืองอยุธยาไหลลงสู่พื้นที่ที่ แม่น้ำเจ้าพระยา และ แม่น้ำลพบุรี มาบรรจบกัน แม่น้ำป่าสักที่อยู่ทางทิศตะวันออกเรียกว่า “แม่น้ำหันตรา” หรือ “คลองหันตรา” ที่ไหลลงใต้สู่แม่น้ำเจ้าพระยาบริเวณตอนล่างของ วัดพนัญเชิง เรียกว่า “ปากแม่น้ำเบี้ย” หรือ "ปากคลองสวนพลู" ดังนั้นสภาพของตัวเมืองพระนครศรีอยุธยาจึงเรียงรายอยู่ริมฝั่งตะวันตกของแม่น้ำหันตราและหันหน้าไปทางแม่น้ำหันตราหรือแม่น้ำป่าสักโดยตรง

ทุ่งหันตราในสมัยอยุธยาเป็นนาข้าวหลวงและใช้เป็นสถานที่ประกอบพระราชพิธีแรกนาขวัญ และยังใช้เป็นสถานที่ฝึกทหาร จึงได้ชื่อว่า "ทุ่งหาญกล้า" ต่อมาเรียกเพี้ยนเป็น "ทุ่งหันตรา" มาจนถึงปัจจุบัน

ในรัชสมัย พระบาทสมเด็จพระมหาภูมิพลอดุลยเดชมหาราช บรมนาถบพิตร พระองค์เคยประกอบพระราชกรณียกิจที่นี่หลายครั้ง

 ภูมิศาสตร์ 
ภูมิประเทศของตำบลหันตราเป็นที่ราบลุ่ม แม่น้ำหันตรารับน้ำจากแม่น้ำป่าสักที่ไหลผ่านทุกหมู่บ้านในพื้นที่ มีน้ำขังในฤดูฝนและมีน้ำท่วมประมาณ 2-3 เดือนต่อปี

ตำบลหันตราตั้งอยู่ทางทิศตะวันออกเฉียงใต้ของอำเภอพระนครศรีอยุธยา ห่างจากตัวเมืองอยุธยาประมาณ 

มีอาณาเขตติดต่อกับตำบลอื่น (จากทิศเหนือตามเข็มนาฬิกา) ได้แก่ ตำบลบ้านเกาะ อำเภอพระนครศรีอยุธยา ตำบลธนู และตำบลข้าวเม่าใน อำเภออุทัย และตำบลไผ่ลิง อำเภอพระนครศรีอยุธยา

 การแบ่งเขตการปกครอง 
ตำบลหันตราบริหารงานโดยองค์กรปกครองส่วนท้องถิ่น 2 แห่ง ได้แก่ เทศบาลเมืองอโยธยา และองค์การบริหารส่วนตำบลหันตรา

ในพื้นที่ยังแบ่งออกเป็น 6 หมู่บ้าน ได้แก่

 หมู่ที่ ชื่อ1.บ้านชุมชนเคหะ2.บ้านหันตรา3.บ้านคลองสาคู4.บ้านม้าใต้5.บ้านวัดดุสิดาราม6.บ้านม้าเหนือ

 การเดินทาง 
ทางหลวงแผ่นดินหมายเลข 32 มักเรียกขานว่า ทางหลวงสายเอเชีย

 บริเวณใกล้เคียง 
 วัดดุสิดาราม
 วัดมเหยงคณ์
 มหาวิทยาลัยเทคโนโลยีราชมงคลสุวรรณภูมิ และ สนามมหาวิทยาลัยเทคโนโลยีราชมงคลสุวรรณภูมิ
 อนุสรณ์สถานแห่งความจงรักภักดี
# วัดไผ่ล้อม (จังหวัดตราด)
วัดไผ่ล้อม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพระ อำเภอเมืองตราด จังหวัดตราด ด้านในวัดมีป่าสวนที่จัดเป็นสวนพุทธธรรม

วัดไผ่ล้อมตั้งวัดเมื่อ พ.ศ. 2325 ไม่มีปรากฏหลักฐานว่าใครเป็นผู้สร้างขึ้น วัดเคยเป็นที่พำนักของพระวิมลเมธาจารย์วรญาณคณานุรักษ์ สังฆปาโมกข์ (เจ้ง จนฺทสโร) ซึ่งได้รับการยกย่องว่าเป็นบิดาแห่งการศึกษาจังหวัดตราด เมื่อครั้งที่ได้มีคำสั่งให้มีการจัดตั้งโรงเรียนอย่างเป็นทางการครั้งแรกในจังหวัดตราดโดยใช้ชื่อว่า สำนักสอนหนังสือไทยวัดไผ่ล้อม นอกจากนี้ท่านยังได้จัดตั้งโรงเรียนสอนนักธรรมขึ้นเป็นครั้งแรกที่วัดไผ่ล้อม และจัดตั้งโรงเรียนสอนบาลีแก่พระสงฆ์ วัดไผ่ล้อมได้รับพระราชทานวิสุงคามสีมาเมื่อ พ.ศ. 2467

วัดมี เจดีย์สามท่านเจ้าคุณ สร้างบนพื้นที่บนเกาะกลางน้ำในสวนพุทธธรรมพระบุรเขตต์คณาจารย์ องค์เจดีย์เป็นรูปทรงระฆังคว่ำ 8 เหลี่ยมเป็นอาคาร 2 ชั้นจัดแสดงเป็นพิพิธภัณฑ์  ส่วนปลียอดของเจดีย์เป็นทรงดอกบัวตูมปิดทับด้วยโมเสกเคลือบทองคำจากประเทศอิตาลี ภายในปลียอดจะบรรจุพระบรมสารีริกธาตุ พระธาตุและพระเครื่องโบราณของวัดไผ่ล้อม
# องค์การบริหารส่วนตำบลหนองแก (จังหวัดอุทัยธานี)
องค์การบริหารส่วนตำบลหนองแก เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลหนองแก ตำบลหนองเต่า และตำบลหนองพังค่า ในอำเภอเมืองอุทัยธานี จังหวัดอุทัยธานี เดิมได้รับการจัดตั้งเป็นสภาตำบลหนองแกใน พ.ศ. 2516 วันที่ 24 สิงหาคม พ.ศ. 2516 ต่อมาได้รับการจัดตั้งเป็นองค์การบริหารส่วนตำบลหนองแกเมื่อวันที่ 11 สิงหาคม พ.ศ. 2542 วันที่ 15 ตุลาคม พ.ศ. 2542

ต่อมาในวันที่ 1 กรกฎาคม พ.ศ. 2547 กระทรวงมหาดไทยให้ยุบสภาตำบลหนองพังค่าและสภาตำบลหนองเต่า รวมเข้ากับพื้นที่องค์การบริหารส่วนตำบลหนองแก วันที่ 1 กรกฎาคม พ.ศ. 2547 ทำให้เขตองค์การบริหารส่วนตำบลหนองแกครอบคลุมพื้นที่ตำบลหนองแก ตำบลหนองเต่า และตำบลหนองพังค่าทั้งหมด
# โคตะ มิอูระ
โคตะ มิอูระ (เกิด 28 พฤษภาคม พ.ศ. 2545) เป็นนักมวยชาวญี่ปุ่น เขาเป็นเจ้าของสถิติชนะน็อก T.K.O. ตั้งแต่ขึ้นสังเวียนครั้งแรกจนได้สมญา "เจ้าหนูมหัศจรรย์" และ “คิง จูเนียร์” (King Jr.)

 ประวัติส่วนตัว 
โคตะเกิดที่ เมืองโกเบ จังหวัดเฮียวโงะ ประเทศญี่ปุ่น จบการศึกษาระดับมัธยมจากโรงเรียน Meisei Gakuen

ครอบครัวโคตะ เรียกได้ว่าเป็นครอบครัวที่มีชื่อเสียงในประเทศญี่ปุ่น ซึ่งคุณพ่อคือ คาซูโยชิ มิอูระ เป็นนักฟุตบอลที่มีชื่อเสียงและเป็นตำนานของชาวญี่ปุ่น ที่รู้จักกันในนาม “คิงคาซู” จึงเป็นที่มาของสมญา "King Jr." ของโคตะ ส่วนคุณแม่ของเขาคือ ริซาโกะ มิอุระ เป็นนักแสดง-นางแบบ และเขายังมีพี่ชายอีกหนึ่งคนคือ เรียวตะ มิอุระ ที่เป็นนักแสดงอีกด้วย

นอกจากนี้ตั้งแต่เด็กโคตะมีความชื่นชอบและสนใจกีฬาฟุตบอล และมวยมาตลอด โดยรับแรงบันดาลใจมาจากพ่อที่ชื่นชอบการดูกีฬาชกมวย และในช่วงแรกโคตะก็เคยไปเตะฟุตบอลเหมือนกับพ่อ ทำให้เขาเริ่มเรียนมวยตั้งแต่เรียนชั้นประถม โดยเข้าเรียนต่อยมวยหนึ่งวันต่อสัปดาห์ และพอขึ้นมัธยมปลายก็เข้าร่วมชมรมศิลปะป้องกันตัว หลังจากออกจากชมรมฟุตบอลจากอาการไส้เลื่อน

พอจบมัธยมปลายก็เข้าสังกัดมวยชื่อดัง ‘BRAVE GYM’ ฝึกซ้อมมาเรื่อย ๆ และเริ่มต้นวงการมวยอาชีพ เปิดตัวครั้งแรกในรายการแข่งขัน Rizin FF – Rizin 33 ศิลปะการต่อสู้แบบผสม หรือ MMA โดยเขาสามารถเอาชนะคู่ต่อสู้ไปด้วยการชนะน็อก เมื่อวันที่ 31 ธันวาคม ค.ศ. 2021 ซึ่งขณะนั้นมิอุระอายุ 19 ปี สามารถชนะน็อกคู่ต่อสู้ในครั้งแรกที่แข่งขัน จนได้ฉายา "เจ้าหนูมหัศจรรย์"
# เทศบาลตำบลทัพทัน
เทศบาลตำบลทัพทัน เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลทัพทัน ตำบลทุ่งนาไทย ตำบลเขาขี้ฝอย และตำบลหนองหญ้าปล้อง ในอำเภอทัพทัน จังหวัดอุทัยธานี เดิมมีฐานะเป็นสุขาภิบาลทัพทันที่จัดตั้งขึ้นใน พ.ศ. 2499 วันที่ 15 ตุลาคม พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 วันที่ 24 กุมภาพันธ์ พ.ศ. 2542 ปัจจุบันในเขตเทศบาลมีประชากรทั้งหมด 8,789 คนกรมการปกครอง. กระทรวงมหาดไทย. "ประกาศสำนักทะเบียนกลาง เรื่อง จำนวนราษฎรทั่วราชอาณาจักร แยกเป็นกรุงเทพมหานครและจังหวัดต่าง ๆ ตามหลักฐานการทะเบียนราษฎร ณ วันที่ 31 ธันวาคม 2564." [ออนไลน์]. เข้าถึงได้จาก:  2565. สืบค้น 24 มกราคม 2565. โดยแบ่งเป็นประชากรในสี่ส่วนตำบล คือ ตำบลทัพทัน 4,233 คน, ตำบลทุ่งนาไทย 1,606 คน, ตำบลเขาขี้ฝอย 1,301 คน และตำบลหนองหญ้าปล้อง 1,649 คน

ในวันที่ 1 กรกฎาคม พ.ศ. 2547 กระทรวงมหาดไทยให้ยุบสภาตำบลทัพทันและสภาตำบลหนองหญ้าปล้อง รวมเข้ากับพื้นที่เทศบาลตำบลทัพทัน วันที่ 1 กรกฎาคม พ.ศ. 2547 และในวันที่ 24 กันยายน พ.ศ. 2547 กระทรวงมหาดไทยให้ยุบสภาตำบลทุ่งนาไทยและสภาตำบลเขาขี้ฝอย รวมเข้ากับพื้นที่เทศบาลตำบลทัพทัน วันที่ 29 กันยายน พ.ศ. 2547 ทำให้เขตเทศบาลตำบลทัพทันครอบคลุมพื้นที่ตำบลทัพทัน ตำบลทุ่งนาไทย ตำบลเขาขี้ฝอย และตำบลหนองหญ้าปล้องทั้งหมด

พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอทัพทัน พื้นที่เทศบาลอยู่ห่างจากศาลากลางจังหวัดอุทัยธานีประมาณ 19.8 กิโลเมตร อยู่ห่างจากกรุงเทพมหานครประมาณ 236 กิโลเมตรตามทางรถยนต์ มีพื้นที่รับผิดชอบทั้งหมด 57.97 ตารางกิโลเมตรหรือคิดเป็น 36,231.55 ไร่ เทศบาลเป็นที่ตั้งของตลาดนัดโค-กระบือ ที่หมู่ 5 ตำบลหนองหญ้าปล้อง ริมถนนสายทัพทัน-โกรกพระ ซึ่งมีขนาดใหญ่ที่สุดในประเทศไทย สืบค้นเมื่อวันที่ 17 สิงหาคม พ.ศ. 2565
# ญะอ์ฟัร อันนิมัยรี
ญะอ์ฟัร มุฮัมมัด อันนิมัยรี (26 เมษายน ค.ศ. 1928 – 30 พฤษภาคม ค.ศ. 2009) เป็นนักการเมืองชาวซูดานและประธานาธิบดีของซูดานระหว่าง ค.ศ. 1969–1985 เขาเป็นนายทหารที่ขึ้นสู่อำนาจหลังการรัฐประหารใน ค.ศ. 1969 และผู้ก่อตั้งพรรคสหภาพสังคมนิยมซูดานซึ่งเป็นพรรคการเมืองเดียวในซูดาน เขาดำเนินนโยบายสังคมนิยมและอุดมการณ์รวมกลุ่มอาหรับ และร่วมมืออย่างใกล้ชิดกับญะมาล อับดุนนาศิร ผู้นำอียิปต์ และมูอัมมาร์ กัดดาฟี ผู้นำลิเบีย

 แหล่งอ้างอิง
# ปีเตอร์แห่งเซอร์เบียและยูโกสลาเวีย
ปีเตอร์แห่งเซอร์เบีย  อาจหมายถึง
 เจ้าชายปีเตอร์แห่งเซอร์เบีย (ค.ศ. 892–917)
 สมเด็จพระเจ้าปีเตอร์ที่ 1 แห่งเซอร์เบีย (ค.ศ. 1903–1918)

ปีเตอร์แห่งยูโกสลาเวีย  อาจหมายถึง
 สมเด็จพระเจ้าปีเตอร์ที่ 1 แห่งยูโกสลาเวีย (ค.ศ. 1918–1921)
 สมเด็จพระเจ้าปีเตอร์ที่ 2 แห่งยูโกสลาเวีย (ค.ศ. 1934–1945)

ปีเตอร์แห่งเซอร์เบียและยูโกสลาเวีย  อาจหมายถึง
 เจ้าชายปีเตอร์ รัชทายาทแห่งเซอร์เบียและยูโกสลาเวีย (อ้างสิทธิ)
# หลุยส์แห่งฝรั่งเศส
หลุยส์แห่งฝรั่งเศส  อาจหมายถึง

 พระเจ้าหลุยส์ที่ 1 แห่งฝรั่งเศส
 พระเจ้าหลุยส์ที่ 2 แห่งฝรั่งเศส
 พระเจ้าหลุยส์ที่ 3 แห่งฝรั่งเศส
 พระเจ้าหลุยส์ที่ 4 แห่งฝรั่งเศส
 พระเจ้าหลุยส์ที่ 5 แห่งฝรั่งเศส
 พระเจ้าหลุยส์ที่ 6 แห่งฝรั่งเศส
 พระเจ้าหลุยส์ที่ 7 แห่งฝรั่งเศส
 พระเจ้าหลุยส์ที่ 8 แห่งฝรั่งเศส
 พระเจ้าหลุยส์ที่ 9 แห่งฝรั่งเศส
 พระเจ้าหลุยส์ที่ 10 แห่งฝรั่งเศส
 พระเจ้าหลุยส์ที่ 11 แห่งฝรั่งเศส
 พระเจ้าหลุยส์ที่ 12 แห่งฝรั่งเศส
 พระเจ้าหลุยส์ที่ 13 แห่งฝรั่งเศส
 พระเจ้าหลุยส์ที่ 14 แห่งฝรั่งเศส
 พระเจ้าหลุยส์ที่ 15 แห่งฝรั่งเศส
 พระเจ้าหลุยส์ที่ 16 แห่งฝรั่งเศส
 พระเจ้าหลุยส์ที่ 17 แห่งฝรั่งเศส
 พระเจ้าหลุยส์ที่ 18 แห่งฝรั่งเศส
 พระเจ้าหลุยส์ที่ 19 แห่งฝรั่งเศส
# โมแฮมแมดเรซอ ออเมลี เทฮ์รอนี
โมแฮมแมดเรซอ ออเมลี เทฮ์รอนี (, Mohammad Reza Ameli Tehrani; 1 มกราคม ค.ศ. 1928–8 พฤษภาคม ค.ศ. 1979) เป็นแพทย์ชาวอิหร่านและนักการเมืองชาวอิหร่านที่อยู่ในพรรคแพนอิหร่านเขาเป็นรัฐมนตรีกระทรวงข่าวสารและท่องเที่ยวและรัฐมนตรีกระทรวงศึกษาธิการ

เขาเกิดในปี ค.ศ. 1927 เขาสำเร็จการศึกษาจากวิทยาลัยการแพทย์ของมหาวิทยาลัยเตหะราน จากนั้นเขาก็เสร็จสิ้นการอยู่อาศัยของเขาที่เชี่ยวชาญด้านวิสัญญีวิทยา เขาเริ่มทำงานที่คณะแพทยศาสตร์มหาวิทยาลัย และเขาถูกประหารชีวิตในปี ค.ศ. 1979

 แหล่งอ้างอิง
# สารัชถ์ รัตนาวะดี
สารัชถ์ รัตนาวะดี (ชื่อเล่น กลาง) เกิดเมื่อวันที่ 12 กรกฎาคม พ.ศ. 2508 เป็นนักธุรกิจชาวไทย ปัจจุบันดำรงตำแหน่งรองประธานกรรมการและประธานเจ้าหน้าที่บริหารของบริษัท กัลฟ์ ดีเวลลอปเมนท์ จำกัด (มหาชน), รองประธานคณะกรรมการของบริษัท แอดวานซ์ อินโฟร์ เซอร์วิส จำกัด (มหาชน) และประธานกรรมการ บริษัท ไทยคม จำกัด (มหาชน)

ครอบครัวและการศึกษา
สารัชถ์เป็นบุตรของพลเอก ถาวร รัตนาวะดี อดีตหัวหน้านายทหารฝ่ายเสนาธิการ กองบัญชาการทหารสูงสุด กับนางประทุม รัตนาวะดี น้องสาวของนายวาริน พูนศิริวงศ์ นักธุรกิจและเจ้าของหนังสือพิมพ์แนวหน้า โดยสารัชถ์เป็นลูกคนกลาง โดยมีพี่ชายชื่อ สาณิต รัตนาวะดี และน้องชายชื่อ สฤษดิ์ รัตนาวะดี

สารัชถ์แต่งงานกับ นลินี ตันติสุนทร ลูกสาวของนาย รักษ์ ตันติสุนทร คหบดีชาวจีนในจังหวัดตาก อดีตรัฐมนตรีช่วยว่าการกระทรวงพาณิชย์มีบุตรด้วยกันสองคนคือสาริศและสิตมน

สารัชถ์ศึกษาที่โรงเรียนวชิราวุธวิทยาลัย โดยเพื่อนร่วมรุ่นเรียกเขาว่า "แย้ม"  ศึกษาระดับปริญญาตรี สาขาวิศวกรรมโยธา คณะวิศวกรรมศาสตร์ จุฬาลงกรณ์มหาวิทยาลัย และปริญญาโท ด้านการบริหารจัดการวิศวกรรม จากมหาวิทยาลัยเซาเทิร์นแคลิฟอร์เนีย สหรัฐอเมริกา

การงาน
เมื่อศึกษาจบได้ก่อตั้ง บริษัท กัลฟ์ อิเล็คตริก จำกัด ซึ่งประกอบธุรกิจเกี่ยวกับพลังงานไฟฟ้า ในปี พ.ศ. 2537 ขณะอายุเพียง 29 ปี โดยสารัชถ์ดำรงตำแหน่ง กรรมการผู้จัดการใหญ่ จากนั้นได้จัดตั้งบริษัทอีกจำนวนหนึ่งที่ใช้คำนำหน้าว่า "กัลฟ์" เช่น บริษัท กัลฟ์ เพาเวอร์ เจเนอเรชั่น จำกัด (ก่อตั้ง พ.ศ. 2539) บริษัท กัลฟ์ โคเจนเนอเรชั่น จำกัด (ก่อตั้ง พ.ศ. 2539) บริษัท กัลฟ์ ยะลา กรีน จำกัด (ก่อตั้ง พ.ศ. 2540) และ บริษัท กัลฟ์ ไอพีพี จำกัด (ก่อตั้ง พ.ศ. 2547) เป็นต้น รวมถึงบริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) เป็นผู้ผลิตกระแสไฟฟ้าของเอกชนรายใหญ่ที่สุดของไทยในแง่มูลค่าตามราคาตลาด เข้าจดทะเบียนซื้อขายในตลาดหลักทรัพย์แห่งประเทศไทย เมื่อ พ.ศ. 2560 ทำให้สารัชถ์ปรากฏอยู่ในทำเนียบอันดับมหาเศรษฐีไทยของนิตยสาร ฟอบส์ ในปี 2561 โดยในปี พ.ศ. 2568 กัลฟ์ เอ็นเนอร์จี ดีเวลลอปเมนท์ ได้ควบรวมกับอินทัช โฮลดิ้งส์ เป็น บริษัท กัลฟ์ ดีเวลลอปเมนท์ จำกัด (มหาชน)

ในปี พ.ศ. 2562 สารัชถ์ถือสินทรัพย์ที่เป็นหุ้นไทยที่มีมูลค่ามากที่สุดเป็นปีแรก จากนั้นครองอันดับ 1 ผู้มีหุ้นมากที่สุดเป็นสามปีซ้อน จากข้อมูลของนิตยสาร ฟอบส์ ณ วันที่ 18 สิงหาคม พ.ศ. 2565 นายสารัชถ์ มีความมั่งคั่งสุทธิอยู่ที่ประมาณ 421,260 ล้านบาท (11,800 ล้านเหรียญสหรัฐ) ขึ้นเป็นอันดับ 1 แซงหน้าเจริญ สิริวัฒนภักดี
 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์, เล่ม ๑๓๘ ตอนที่ ๓ ข หน้า ๒, ๙ กุมภาพันธ์ ๒๕๖๔
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจําปี ๒๕๖๗, เล่ม ๑๔๑ ตอนพิเศษ ๒ ข หน้า ๒, ๑๓ สิงหาคม ๒๕๖๗